Gw mau tau Bahaso dari Urang Malayu. Jelasin dalam bahasa minangkabau

Bahaso  Malayu iolah ciek bahaso dari rumpun bahaso Austronesia nan marupoan rumpun bahaso utamo di dunia. Variasi jo dialek-dialek  Malayu digunokan sabagai bahaso rasmi di Malaysia, Brunei, Singapura, jo Indonesia. Ditutuakan pulo di Thailand, Filipina, Kapulauan Cocos (Keeling), Pulau Christmass, Sri Lanka, Suriname. Panutua aslinyo bajumlah kiro-kiro 33 juta urang di kapulauan Melayu dan digunokan pulo sabagai bahaso kaduo dek 220 juta urang.

Bahaso Melayu Kuno mulonyo tasebar sacaro laweh di kapulauan Melayu katiko zaman kakuasoan Sriwijaya. Kamudian tagantikan jo bahaso Melayu Klasik nan mancagua basamo jo datangnyo Islam dan mancapai puncak kajayaannyo katiko zaman kasultanan Melaka. Pado abaik ka-15, bahaso iko lah tasebar ka kawasan-kawasan nan di lua kakuasoan Melaka umpamo Ternate dan Tidore di Maluku utara. Katiko maso iko, bahaso  Malayu juo manjadi bahaso istano jo sastra di karajaan-karajaan di lua kawasan panutua tradisional bahaso Melayu.

Pado zaman dahulu, bahaso  Malayu marupoan salah satu bahaso ilmu utamo di kalangan para ilmuwan Islam. Para pangarang Eropa abaik ka-18, sarupo Tavernier, Thomassin jo Werndly manggambakan bahaso  Malayu sabagai "bahaso ilmu di saluruah Hindia Timur, co bahaso Latin di Eropa" Iko juo adolah bahaso nan paliang banyak panggunoannyo katiko zaman panjajahan Inggirih jo Balandao di Kapulauan Melayu.

Loghat Kasultanan Johor atau Johor-Riau adolah turan umum di kalangan urang  Malayu di Singapura jo Malaysia, dan inyo asa dari bahaso Indonesia kini. Di samananjuang tanah Melayu, loghat Kelantan dalam bantuak totoknyo adolah nan paliang sulik dipahami. Loghat samananjuang lain tamasuak loghat Kedah, loghat Melaka, loghat Negeri Sembilan, loghat Perak, loghat Pahang, jo loghat Terengganu. Di Thailand,  Malayu Satun batutua co loghat Kedah samantaro nan di wilayah-wilayah Patani batutua co loghat Kelantan. Di Brunei, ado babagai loghat  Malayu nan digunokan; Bahaso  Malayu Dirajo, Kedayan, Kampong Ayer, Bahaso  Malayu Pasa jo Bahaso  Malayu Brunei. Sadang di Indonesia, loghat bahaso  Malayu buliah digolongkan manjadi duo loghat utamo iyolah loghat  Malayu Barat (bamakno loghat  Malayu nan ditutuakan urang asli etnik Melayu, di antaronyo loghat Riau, loghat Jambi, loghat Palembang, loghat Bengkulu, loghat Bangka, loghat Belitung, loghat Komering, jo loghat lain di Sumatera jo Kalimantan Barat) jo loghat  Malayu Timur (bamakno loghat  Malayu nan ditutuakan urang bukan etnik Melayu, di antaronyo loghat Kutai, loghat Gorontalo, loghat Ternate, loghat Ambon, loghat Papua, jo loghat lain di Indonesia Timur).

Bahaso  Malayu manuruik sajarah ditulih dalam Pallawa, Kawi jo Rencong. Salapeh datangnyo Islam, tulisan Jawi nan baasaskan abjad Arab bamulo digunokan jo masih ado hinggo kini sabagai tulisan rasmi di Malaysia jo Brunei , dan juo tulisan rasmi untuak bahaso Yawi di selatan Thailand. Bamulo dari abaik ka-17, akibaik dari panjajahan Inggirih jo Balando, tulisan Jawi sacaro baansua-ansua digantian jo tulisan Latin nan akhianyo manjadi tulisan modern rasmi untuak bahaso  Malayu di Malaysia, Singapura, jo Indonesia ( tulisan rasmi lain di Brunei).